**Előterjesztés**

**Hévíz Város Önkormányzat Képviselő-testületének**

**2022. augusztus 29-i rendes nyilvános ülésére**

**Tárgy:** A Hévízi Turisztikai Nonprofit Kft. 2022. augusztus 29-re tervezett, soron következő taggyűlésére mandátum kialakítása

**Az előterjesztő:** Papp Gábor polgármester

**Készítette:** Pálffy Tamás ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzat a Hévízi Turisztikai Nonprofit Kft.-ben 43 %-ban tulajdonos. A gazdasági társaság tervezetten 2022. augusztus 29-én tartja soron következő taggyűlését, ahol az alábbi napirendi pontok kerülnek megtárgyalásra:

1. A Hévízi Turisztikai Nonprofit Kft. 2022. évi első féléves közbenső mérleg és eredménykimutatás elfogadása könyvvizsgálói jelentéssel
2. A társaság saját tagjaival kötött szerződéseinek jóváhagyása
3. A Hévízi Turisztikai Nonprofit Kft. könyvvizsgálói szerződésmódosításának jóváhagyása
4. Felügyelő Bizottsági tag választása, kinevezése
5. A Hévízi Turisztikai Nonprofit Kft. társasági szerződésének módosítása
6. Egyéb ügyek

Hévíz Város Önkormányzatot Polgármester Úr képviseli a taggyűlésen, ehhez szükséges a Képviselő-testület véleményét kialakítani, és megadni a mandátumot ahhoz, hogy Polgármester Úr szavazni tudjon a taggyűlésen.

1. A Hévízi Turisztikai Nonprofit Kft. féléves közbenső mérleg és eredménykimutatásának fő adatai: a mérlegfőösszeg 98.574 e Ft, míg az adózott eredmény 1.654e Ft. A könyvvizsgáló a mérleg és eredmény-kimutatás jogszabályi feltételeknek történő elkészítését igazolta.

A beszámoló az előterjesztés melléklete.

1. Jogszabály írja elő, hogy a gazdasági társaság saját tagjaival kötött szerződéseket a Taggyűlésnek kell jóváhagyni. Az erre vonatkozó kimutatást az előterjesztés melléklete tartalmazza.
2. A Hévízi Turisztikai Nonprofit Kft. könyvvizsgálója Vecsera Jánosné (kamarai nyilvántartási szám:005861) 2015. óta látja el a szervezet könyvvizsgálatát, azóta változatlan áron (30.000,-Ft+ÁFA/hó). 2022.07.01-től kéri a díj módosítását 60.000,-Ft+ÁFA/hó összegre.
3. A Hévízi Turisztikai Nonprofit Kft. Felügyelő Bizottságának tagja, Horváth Ferenc munkahelyváltás miatt a tisztségről lemondott. Az ügyvezető a tisztség betöltésére Pémer Edinát javasolja 2025.04.23-ig határozott időre.
4. Hévíz Város Önkormányzat Képviselő-testületének 69/2022. (III.31.) sz. határozata elfogadta az Országos Kórházi Főigazgatóság értékesítési ajánlatát, és ezzel 4%-os tulajdonrész vásárlását a Hévízi Turisztikai Nonprofit Kft-ben. Ennek megfelelően módosult a Kft. társasági szerződése, melynek elfogadása szükséges.
5. Egyéb ügyek

A döntéshez egyszerű szótöbbség szükséges.

**II.**

**HATÁROZATI JAVASLAT**

1. Hévízi Turisztikai Nonprofit Kft. 2022. augusztus 29-re tervezett, soron következő taggyűlésére mandátum kialakítása

Hévíz Város Önkormányzat Képviselő-testülete javasolja és igennel szavaz arra, hogy a taggyűlés jóváhagyja az ülésen az alábbi napirendi pontok megtárgyalását:

1. A Hévízi Turisztikai Nonprofit Kft. 2022. évi első féléves közbenső mérleg és eredménykimutatás elfogadása könyvvizsgálói jelentéssel
2. A társaság saját tagjaival kötött szerződéseinek jóváhagyása
3. A Hévízi Turisztikai Nonprofit Kft. könyvvizsgálói szerződésmódosításának jóváhagyása
4. A Hévízi Turisztikai Nonprofit Kft. társasági szerződésének módosítása
5. Egyéb ügyek

1. számú napirendhez

A Képviselő-testület javasolja és igennel szavaz arra, hogy a taggyűlés jóváhagyja a társaság 2022. évi első féléves közbenső mérlegét és eredménykimutatását könyvvizsgálói jelentéssel.

2. számú napirendhez:

A Képviselő-testület javasolja és igennel szavaz, a társaság saját tagjaival kötött szerződésekre.

3. számú napirendhez:

A Képviselő-testület javasolja és igennel szavaz, Hévízi Turisztikai Nonprofit Kft könyvvizsgálói szerződésének módosítására.

4. számú napirendhez:

A Képviselő-testület javasolja és igennel szavaz, a Hévízi Turisztikai Nonprofit Kft. Felügyelő Bizottság tagjának Pémer Edinát megválasztani, 2025.04.23-ig határozott időre vonatkozóan.

5. számú napirendhez:

A Képviselő-testület javasolja és igennel szavaz, a Hévízi Turisztikai Nonprofit Kft. társasági szerződésének módosítására.

6. számú napirendhez:

A Képviselő-testület javasolja és igennel szavaz, az egyéb napirendi pontok elfogadására.

Felelős: Papp Gábor polgármester

Határidő: 2022. augusztus 29.

**III.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető |  |  |
| dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Pálffy Tamás | ügyvezető igazgató |  |  |